text: Kortspil på vej ind i folkeskolen
  20 november 2015 kl. 07.30
  Bridge på skoleskemaet styrker ungernes hjerner 
  Dronningen gør det, Bill Gates gør det og 270. 000 danskere gør det, og nu skal folkeskoleeleverne på Mølholm Skole i Vejle også til at spille bridge.
  Skolen er den første i Vejle, som får bridge på skemaet. Det er planen at det skal indgå i fordybelsestimerne, som hører under det, der hedder understøttende undervisning i den nye skoleverden.
  I næste uge begynder et ti ugers introforløb på Vonsild skole uden for Kolding. Der har allerede været et introforløb til bridge i Haderslev, hvor der nu også er et valgfagshold, og hele denne uge har sjette klasserne på Thorstrup Skole ved Varde spillet bridge.
  I love Bridge. It helps you think. Bill Gates
  
   - Bridge på skoleskemaet er ret nyt over hele landet, og det begynder typisk med disse introforløb. Det siger Morten Bilde, der er formand for Dansk Skolebridge, til TV SYD.
  - Vi arbejder på at få det ædle kortspil ind i folkeskolen fordi det kan styrke børnene på en række områder. Og så er det sjovt, siger Morten Bilde.
  Se videoklip fra Thorstrup Skole:
  
  Skolebridge kan:
  Stimulere koncentrationsevnenog evnen til at fokusereMotivere til indlæring gennem leg og opgave løsningForbedre den generelle indlæringsevneStyrke talforståelse, hukommelse, sandsynlighed og kombinatorik, hovedregning
  
  